અમદાવાદના વિમાની મથકે જાપાનના વડા પ્રધાન શિન્ઝો આબે અને ભારતના વડા પ્રધાન નરેન્દ્ર મોદીનું એક અભૂતપૂર્વ મિલન સર્જાયું હતું, બપોરના ત્રણ અને ત્રીસ મિનિટના ટકોરે શિન્ઝો આબે તેમના અર્ધાગિની એકિ આબે સાથે જેવા જાપાનના ખાસ વિમાનમાં આવીને ઊતર્યા કે, તુરત જ તેમના સ્વાગત માટે વડા પ્રધાન નરેન્દ્ર મોદી આગળ વધ્યા હતા અને શિન્ઝો આબેને ભેટી પડયા હતા એમ શિન્ઝો આબે પણ ભેટી પડયા હતા એટલું જ બંનેએ એકમેકને એક વખત નહીં પણ બે વખત ગળે લગાવીને પ્રેમ અને લાગણીઓનો ધોધ વહાવ્યો હતો.